****

**ร่างฯ เสนอเพื่อพิจารณา**

โลโก้หน่วยงาน

ตกลงความร่วมมือ

**บันทึกข้อตกลงความร่วมมือทางวิชาการ**

**ระหว่าง**

**สถาบันพระบรมราชชนก**

**กับ**

**มหาวิทยาลัย ………………………………**

บันทึกข้อตกลงความร่วมมือทางวิชาการฉบับนี้ทำขึ้น ณ กระทรวงสาธารณสุข ตั้งอยู่ที่ ๘๘/๒๐ ถนนติวานนท์ ตำบลตลาดขวัญ อำเภอเมืองนนทบุรี จังหวัดนนทบุรี รหัสไปรษณีย์ ๑๑๐๐๐ เมื่อวันที่ ..   
เดือน …………… พ.ศ. ๒๕๖๕ ระหว่างสถาบันพระบรมราชชนก สำนักงานตั้งอยู่ที่ อาคารสำนักงานปลัดกระทรวงสาธารณสุข ถนนติวานนท์ ตำบลตลาดขวัญ อำเภอเมืองนนทบุรี จังหวัดนนทบุรี   
รหัสไปรษณีย์ ๑๑๐๐๐ โดยศาสตราจารย์พิเศษวิชัย เทียนถาวร ตำแหน่ง อธิการบดีสถาบันพระบรมราชชนก ซึ่งต่อไปนี้ในบันทึกข้อตกลงความร่วมมือทางวิชาการนี้เรียกว่า “สถาบันพระบรมราชชนก” กับ............................................…… สำนักงานตั้งอยู่ที่ …………………………………………………………………   
โดย …………………………………………………………………………………… ตำแหน่ง ……………………………………………….ซึ่งต่อไปนี้ในบันทึกข้อตกลงความร่วมมือทางวิชาการนี้เรียกว่า “มหาวิทยาลัย…………………………………”

ทั้งสองฝ่ายได้ทำข้อตกลงความร่วมมือทางวิชาการ ซึ่งต่อไปนี้ในบันทึกข้อตกลงความร่วมมือทางวิชาการนี้ เรียกว่า “บันทึกข้อตกลง” มีรายละเอียด ดังต่อไปนี้

**ข้อ ๑ วัตถุประสงค์**

1.1 ผลิตบัณฑิตและพัฒนาบุคลากรให้มีความรู้ ความสามารถทางวิชาการและทักษะในวิชาชีพ   
มีคุณธรรม จริยธรรม มีความสำนึกต่อสังคม และเพื่อให้มีศักยภาพในการเรียนรู้ด้วยตนเอง

1.2 จัดการศึกษา วิจัย ส่งเสริม สนับสนุนการวิจัย เพื่อสร้างหรือพัฒนาองค์ความรู้และนำความรู้นั้นไปใช้เพื่อประโยชน์ในการพัฒนาสังคมและประเทศชาติ

1.3 พัฒนาองค์ความรู้ด้านวิทยาศาสตร์สุขภาพให้มีมาตรฐานและคุณภาพทางวิชาการให้เป็นที่ยอมรับในระดับประเทศชาติและนานาชาติ

1.4 เพื่อส่งเสริมให้เกิดโอกาสและความเสมอภาคทางการศึกษาตามความต้องการของชุมชน

1.6 เพื่อให้บริการด้านการแพทย์และการสาธารณสุข

1.7 เพื่อส่งเสริมและทะนุบำรุงศิลปะและวัฒนธรรม

**ข้อ ๒ กรอบความร่วมมือและแนวทางดำเนินการ**

ภายใต้วัตถุประสงค์ของบันทึกข้อตกลงนี้ ทั้งสองฝ่ายจึงตกลงทำความร่วมมือทางวิชาการ ดังนี้

๒.๑ สนับสนุน ร่วมมือด้านวิชาการเพื่อพัฒนาการจัดการเรียนการสอนในระดับปริญญาตรี และบัณฑิตศึกษา ให้สอดคล้องกับมาตรฐานหลักสูตรระดับอุดมศึกษาและมาตรฐานองค์กรวิชาชีพ

๒.๒ สนับสนุน ร่วมพัฒนาหลักสูตรการอบรมสำหรับบริการวิชาการและพัฒนาบุคลากรทางการศึกษา บุคลากรสายสนับสนุน บุคลากรด้านสุขภาพ และกลุ่มเป้าหมายอื่น ๆ ในหลักสูตรที่เป็นความรู้ความชำนาญของทั้งสองฝ่าย

๒.๓ สนับสนุน ร่วมมือดำเนินการวิจัยสร้างองค์ความรู้และพัฒนานวัตกรรมด้านสุขภาพ สร้างความเข้มแข็งเพิ่มพูนศักยภาพนักวิจัย ตลอดจนการเผยแพร่ผลงานวิจัยและนวัตกรรมในระดับชาติและนานาชาติ

๒.๔ ให้ความร่วมมือในการแลกเปลี่ยนเรียนรู้ แลกเปลี่ยนบุคลากรและนักศึกษาในการเข้าร่วมกิจกรรม

**ข้อ ๓ ค่าใช้จ่าย**

ค่าใช้จ่ายในการดำเนินกิจกรรมความร่วมมือต่าง ๆ ภายใต้บันทึกข้อตกลงนี้ จะอยู่บนพื้นฐานของ  
การปรึกษาหารือกัน และเป็นที่ยอมรับร่วมกันของทั้งสองฝ่าย และจะร่วมกันพิจารณาเป็นรายกรณีไป

**ข้อ 4 ผลผูกพันทางกฎหมาย**

บันทึกข้อตกลงฉบับนี้เป็นเพียงการแสดงเจตนาร่วมกันของทั้งสองฝ่ายเท่านั้น โดยไม่มีผลผูกพันทางกฎหมายหรือสร้างภาระผูกพันรวมทั้งข้อผูกมัดทางกฎหมายไม่ว่าทางตรงหรือทางอ้อมแต่ประการใด

**ข้อ 5 สิทธิในทรัพย์สินทางปัญญา**

สิทธิในทรัพย์สินทางปัญญาของงานวรรณกรรม โปรแกรมคอมพิวเตอร์ การประดิษฐ์ การออกแบบผลิตภัณฑ์ หรือสิ่งอื่นใด ที่ผู้สร้างสรรค์ ผู้ทรงสิทธิบัตร หรือผู้ทรงอนุสิทธิบัตร แล้วแต่กรณี ได้ทำขึ้นจาก  
การดำเนินโครงการภายใต้บันทึกข้อตกลงนี้ รวมถึงการบริหารจัดการทรัพย์สินทางปัญญาดังกล่าว ให้เป็น  
ไปตามข้อตกลงในแต่ละโครงการของทั้งสองฝ่ายเป็นรายกรณีไป

**ข้อ 6 การรักษาความลับ**

ทั้งสองฝ่ายจะรักษาความลับที่เกี่ยวข้องกับการดำเนินการตามบันทึกข้อตกลงนี้ จะไม่เปิดเผยหรือเผยแพร่ให้บุคคลอื่น หรือหาประโยชน์ไม่ว่ด ๆ เว้นแต่จะได้รับความยินยอมเป็นหนังสือจากอีกฝ่ายหนึ่งก่อน และทั้งสองฝ่ายตกลงว่าจะรักษาความลับของข้อมูลนับแต่วันที่ได้รับข้อมูลและตลอดระยะเวลาที่บันทึกข้อตกลงนี้มีผลใช้บังคับ

**ข้อ 7 ระยะเวลาความร่วมมือ**

บันทึกข้อตกลงนี้ให้มีกำหนดระยะเวลาสี่ปีนับแต่วันที่ลงนามความร่วมมือเป็นต้นไป

**ข้อ ๘ การแก้ไขเปลี่ยนแปลง และการยกเลิกบันทึกข้อตกลงความร่วมมือ**

๘.๑ หากฝ่ายใดมีความประสงค์ที่จะแก้ไข เปลี่ยนแปลง หรือเพิ่มเติมในสาระสำคัญของบันทึกข้อตกลงนี้ให้แจ้งเป็นลายลักษณ์อักษรให้อีกฝ่ายหนึ่งทราบล่วงหน้าเป็นเวลาไม่น้อยกว่าสามสิบวัน และ  
เมื่อทั้งสองฝ่ายให้ความเห็นชอบแล้ว ให้จัดทำเป็นบันทึกข้อตกลงเพิ่มเติมแนบท้าย และให้ถือว่าบันทึกข้อตกลงเพิ่มเติมแนบท้ายเป็นส่วนหนึ่งของบันทึกข้อตกลงนี้

๘.๒ ในระหว่างดำเนินการตามบันทึกข้อตกลงนี้ หากฝ่ายใดประสงค์ยกเลิกบันทึกข้อตกลงนี้ จะต้องบอกกล่าวเป็นหนังสือให้อีกฝ่ายหนึ่งทราบล่วงหน้าไม่น้อยกว่าสามสิบวัน การยกเลิกบันทึกข้อตกลงนี้ จะมีผลเมื่อทั้งสองฝ่ายเห็นชอบร่วมกัน และบรรดาความตกลงแนบท้ายใด ๆ ที่แนบท้ายบันทึกข้อตกลงนี้ให้มีผลสิ้นสุดตามไปด้วย ทั้งนี้ การยกเลิกบันทึกข้อตกลงนี้ ไม่กระทบถึงการใด ๆ ที่ได้ดำเนินการไปแล้วก่อนมีการยกเลิกบันทึกข้อตกลงนี้

**ข้อ ๙ การแก้ไขปัญหา**

กรณีมีปัญหาหรือข้อขัดข้องในการดำเนินการตามวัตถุประสงค์ของบันทึกข้อตกลงนี้ ให้ทั้งสองฝ่ายร่วมกันพิจารณายุติปัญหาหรือข้อขัดข้องดังกล่าวให้แล้วเสร็จภายในหกสิบวัน

บันทึกข้อตกลงฉบับนี้ทำขึ้นเป็นสองฉบับมีข้อความถูกต้องตรงกันทุกประการ ทั้งสองฝ่ายได้อ่านและเข้าใจข้อความโดยตลอดแล้วเห็นว่าถูกต้องตามเจตนาของตนจึงได้ลงลายมือชื่อไว้เป็นสำคัญต่อหน้าพยาน โดยต่างยึดถือไว้ฝ่ายละหนึ่งฉบับ

ลงชื่อ…………………………………………… ลงชื่อ…………………………………………

(ศาสตราจารย์พิเศษวิชัย เทียนถาวร) (……………………………………………….)

อธิการบดีสถาบันพระบรมราชชนก อธิการบดี………………………………….

ลงชื่อ…………………………………………… ลงชื่อ…………………………………………

(……………………………………………….) (……………………………………………….)

รองอธิการบดี..................................... รองอธิการบดี………………………………

พยาน พยาน

ลงชื่อ…………………………………………… ลงชื่อ…………………………………………

(……………………………………………….) (……………………………………………….)

………………………………………………… …………………………………………………

พยาน พยาน